Държавен вестник, бр. 16, 2026 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  16
1.4.2.1. „Съдебномедицински аутопсионен 
протокол“ е съдебномедицински документ, 
отразяващ подробно находките, установени 
при извършване на аутопсията, и извършените 
допълнителни действия, завършващ с изводи 
относно възможната причина за настъпване 
на смъртта и др.
1.4.2.2. „Съдебномедицинско удостовере­
ние“ е съдебномедицински документ, в кой­
то подробно са описани предварителните 
сведения, находките от съдебномедицинско 
освидетелстване, извършените допълнител­
ни изследвания и неинвазивни изземвания 
на биологични проби, завършващ с изводи 
за медико-биологичната квалификация на 
телесната повреда и/или състоянието на по­
ловите органи.
1.4.3. При изготвяне на съдебномедицин­
ските документи освен съдебен лекар може да 
участва и друг медицински или немедицински 
специалист, който също се подписва върху тях. 
1.4.4. Допуска се в съдебномедицинските 
документи да се съдържат резултати от по­
вече от едно съдебномедицинско изследване 
(напр. съдебномедицинско изследване на 
живо лице и съдебномедицинско проучване 
на документация или съдебномедицинска 
аутопсия и хистологично изследване, и т.н.). 
Когато предмет на изследванията е човек 
с установена самоличност, се издава инди­
видуален съдебномедицински документ. Не 
се допуска издаване на съдебномедицински 
документи, в които да са отразени съдебно­
медицински изследвания на повече от едно 
лице. Изключение е възможно само когато се 
налага съпоставяне на увреждания, получени 
от повече от едно лице, или други специфични 
обстоятелства. 
1.4.5. Всеки съдебномедицински документ 
задължително съдържа най-малко: 
1.4.5.1. наименование и пореден номер; 
1.4.5.2. уводна част:
1.4.5.2.1. име и длъжност на изготвилия 
документа;
1.4.5.2.2. дата и място на извършване на 
изследването,
1.4.5.2.3. по чие искане или на какво осно­
вание е извършено изследването и е изготвен 
документът;
1.4.5.2.4. означение и описание на обекта 
на изследването; когато се касае за лице с 
установена самоличност, се посочват трите 
му имена и ЕГН;
1.4.5.2.5. цел и задачи на изследването; 
1.4.5.3. обстоятелствена част:
1.4.5.3.1. предварителни сведения, подробно 
описание на установеното при съдебномеди­
цинското изследване и описание на резултатите 
от други несъдебномедицински изследвания 
(ако има такива); 
1.4.5.4. аналитична част (не е задължителна, 
възможно е да се включи в заключителната 
част) – отразява анализа на установените 
обстоятелства съобразно предназначението на 
съдебномедицинския документ – използва се 
при съдебномедицински документи с голям 
обем на обстоятелствената част и/или голяма 
сложност на задачите; 
1.4.5.5. заключителна част – съдържа обоб­
щение и научнообосновани изводи, направени 
на базата на установените обстоятелства, 
описани в обстоятелствената част, и/или на­
учнообосновани и логически последователни 
отговори на въпроси в зависимост от вида на 
съдебномедицинския документ; 
1.4.5.6. дата на завършване на документа 
и подпис на лекаря, който го е изготвил/
лекарите, които са го изготвили. 
2. Области на специалността „Съдебна 
ме­дицина и деонтология“: 
2.1. Съдебномедицинско изследване на 
живи лица, на биологични материали и 
небиологични обекти, съдебномедицинско 
проучване на документи:
2.1.1. Съдебномедицинско освидетелстване 
(съдебномедицинско изследване на живо лице) 
е клиничен съдебномедицински преглед с цел 
установяване на травматични и други увреж­
дания и/или състояние на половите органи, 
при който могат да се извършват допълни­
телни изследвания и неинвазивно изземване 
на биологични проби, завършващ с издаване 
на съдебномедицинско удостоверение. 
2.1.1.1. Съдебномедицинско изследване на 
живи лица се извършва за установяване и 
документиране на травматични и други ув­
реждания, във връзка с физическо насилие, 
идентификационни белези, други изменения 
и следи, с цел определяне на механизъм на 
получаване, медико-биологичен признак на те­
лесната повреда и отговор на други специфични 
въпроси. За целите на съдебномедицинското 
изследване е възможно да се наложи събиране 
на биологични материали за допълнителни 
лабораторни изследвания. Възможно е да се 
използват и медицински апаратни методи. Чес­
то съдебномедицинското изследване на живи 
лица се извършва в съчетание с проучване на 
медицинска документация, отразяваща извър­
шени диагностични и лечебни процедури от 
други медицински специалисти, които имат 
значение за съдебномедицинските цели. 
2.1.1.2. Съдебномедицинско изследване на 
живи лица за установяване и документиране 
на полово състояние се извършва за устано­
вяване и документиране на полово състояние 
и полови проявления, следи от сексуално 
насилие.
2.1.1.2.1. Съдебномедицинско изследване на 
живи лица за установяване и документиране 
на полово състояние може да се съчетава с 
дейността по т. 2.1.1.1. При малолетни и не­
пълнолетни лица се изисква задължително 
присъствие на второ лице в кабинета (родител,